Data/hora: 11/06/2024 16:34:53

Provedor de dados: | 21
País: | Germany
Título: | Kvalitetskorn til mat – muligheter i ikke-kommersialisert  norsk sortsmateriale.Forsøk med vårhvete til økologisk dyrking og håndverksbakst
Autores: | Løes, Anne-Kristin; Frøseth, Randi Berland; Dieseth, Jon Arne; Lindö, Caroline; Skaret, Josefine.
Data: | 2019-04-12
Ano: | 2019
Palavras-chave: | Cereals; Pulses and oilseeds Breeding; Genetics and propagation.
Resumo: | 25 sorter og foredlingslinjer av vårhvete ble sammenliknet i feltforsøk på to lokaliteter i Nord-Trøndelag i 2017 og 2018, med økologiske dyrkingsbetingelser. Utvalget inneholdt sorter som er i bruk i økologisk dyrking til håndverksbaking i Trøndelag (Dala landhvete, Fram II), enkelte andre eldre norske sorter (Norrøna, Møystad, Runar), to svenske sorter med litt annen glutenkvalitet enn  moderne norsk hvete (Polkka, Sport), og Mirakel og Seniorita som var vanlige handelssorter i Norge  i 2017 og 2018. I tillegg undersøkte vi 16 foredlingslinjer fra Graminor. Tre av disse var valgt ut fordi de har vist gode resultater under økologiske dyrkingsbetingelser på Østlandet. Fire nye og lite prøvde linjer ble tatt med fordi de hadde svakt gluten. «Sterkt gluten», dvs. evne til å tåle hard mekanisk behandling i industriell bakst, er en sortsegenskap som ofte blir kritisert fordi den settes i  sammenheng med et økende problem med mage-tarm sykdommer. Ni ble valgt fordi de hadde vist en god evne til å dekke jorda og dermed konkurrere godt mot ugras, i et forsøk på Ås i 2016. Ugraskonkurranse er en svært viktig egenskap ved økologisk dyrking.  I løpet av vekstsesongen ble forsøksrutene observert jevnlig, for egenskaper som voksemåte (opprett eller dekkende), tidlighet, strålengde, legde og konkurranseevne mot ugras. Etter avlingsregistrering ble kornets kvalitet undersøkt (vanninnhold ved tresking, falltall, SDS,  hektolitervekt, tusenkornvekt, proteininnhold).  20 av sortene/linjene ble valgt ut til prøvebaking, og korn fra begge forsøkssteder i 2017 ble sendt til Caroline Lindö (Sverige) hvor det ble bakt surdeigsbrød som ble bedømt. 6 brød fra et av forsøksstedene ble så sendt til en sensorisk undersøkelse hos Nofima på Ås. For de 20 sortene som  ble prøvebakt undersøkte vi også innholdet av makro- og mikromineraler i kornet.    2017 var et godt år for korndyrking i Trøndelag, mens 2018 var mer krevende. Begge forsøksfelt ga brukbare resultater i begge år. Runar var den tidligste sorten vi undersøkte, og ga i gjennomsnitt 333 kg korn per daa i 2017 (15% vann). Mirakel og nummersortene GN06557 og GN16503 ga de  høyeste avlingene i 2017, men Norrøna hang også godt med. Gjennomsnittsavlingene for disse var 355, 370, 358 og 352 kg/daa. Møystad med 342 kg/daa ga også bedre avlinger enn Dala landhvete og Fram, som i snitt ga 235 og 263 kg/daa i 2017.  Kornkvaliteten mindre god i de eldre sortene. Gjennomgående hadde disse mindre, og dårligere fylte korn, lavere falltall og lavere SDS-verdi enn moderne sorter og linjer. Innholdet av sink, jern og fosfor var imidlertid høyere i eldre sorter, men voksestedet hadde også en klar effekt på  mineralinnhold.    Testbakingen i Sverige viste at brød bakt av sortene Runar, Seniorita, Mirakel og en del nummersorter fikk best vurdering. Brød av Runar, Fram II, Seniorita, Mirakel, Polkka og Sport fra ett voksested ble sendt til Nofima, som påviste statistisk sikre forskjeller mellom hvetesortene for  flere sensoriske egenskaper som saftighet, hardhet, sursmak og eddiklukt.    Til et oppfølgingsprosjekt (2019-2021) ble sortene Dala landhvete, Runar, Mirakel, Seniorita,  GN16503 og GN17635 valgt ut til videre forsøk, ut fra en samlet vurdering av egnethet i økologisk  dyrking og til håndverksbakst.
Tipo: | Report
Idioma: | Inglês

Identificador:

http://orgprints.org/35278/1/Rapport%20i%20NORS%C3%98K%20serie%2012%20april%202019.pdf

Løes, Anne-Kristin; Frøseth, Randi Berland; Dieseth, Jon Arne; Lindö, Caroline and Skaret, Josefine         (2019) Kvalitetskorn til mat – muligheter i ikke-kommersialisert norsk sortsmateriale.Forsøk med vårhvete til økologisk dyrking og håndverksbakst.  [Quality grains for food – the potential of non-commercialized Norwegian varietal material. Trials With spring wheat for organic growing and artisan baking.]  NORSØK rapport, no. NORSØK vol 4. no. 5/2019. Norwegian Centre for Organic Agriculture (NORSØK), Tingvoll, Norway.

Editor: | Norwegian Centre for Organic Agriculture (NORSØK)
Relação: | http://orgprints.org/35278/
Formato: | application/pdf